**Referat fra utvidet ledermøte 17. mars 2016**

Tilstede: Jørn Mortensen, Merete Lingjærde Jon Ivar Strømmen, Suzanne Bjørneboe, Ellen Aslaksen, Mira Bartov, Saskia Holmkvist, Karianne Bjellås Gilje, Torben Lai, Arvid Andresen, Atle Faye, Torben Lai (ref.)

**1. Elvelangs**

Arvid fortalte om Elvelangs som gjennomføres hvert år på høstjevndøgn, i år 22. september. Kunsthøgskolen har vært med siden 2004. Det er mange ulike innspill fra ulike fagansatte og det er behov for en prosjektleder som kan ha kontakten til kommunen – og koordinere de ulike innspill fra Kunsthøgskolen. Arvid har vært prosjektleder for dette. Det var enighet om at Kunsthøgskolen skal delta på Elvelangs fremover. Prosjektlederansvar skal avklares.

**2. Avgang 2016 - markedsføringsplan**

Atle viste til utsendt notat om felles markedsføring av Avgang 2016 (se vedlegg). Han gikk gjennom markedsføringsplan, design og visuelt fotavtrykk for publikasjoner/web og detaljer for besøksprogram.

Det var støtte til Atles plan for en tydeliggjøring av Kunsthøgskolen som vertskap i forbindelse med avgangsforestillinger og –utstillinger. Det var enkelte innspill knyttet til åpningstider oa.

**3. Reinvesteringer/vedlikeholdsplan**

Jon Ivar viste til tidligere diskusjoner om å etablere en plan for reinvesteringer/vedlikehold. I arbeidet skal det skjelnes mellom ordinær drift, vedlikehold og gjenanskaffelser, investeringer. Han gikk gjennom en skisse til oversikt som sorterer disse områder på ulike områder som arbeidsplasser, IT, teknisk, utstillingsrom etc.

**4. Etablering av kontaktgruppe for mulighetsstudie**

Arbeidsgruppe: Jørn gikk gjennom henvendelsen fra Kunnskapsdepartementet hvor vi blir bedt om å delta i et mulighetsstudie for forpliktende samarbeid mellom AHO, NMH og KHiO. Mulighetsstudien skal ledes av en arbeidsgruppe med 3 institusjonsrepresentanter og 3 eksterne representanter. Ledergruppens forslag: Suzanne Bjørneboe blir Kunsthøgskolens medlem av arbeidsgruppen. I tillegg skal Kunsthøgskolen foreslå 2 eksterne medlemmer til arbeidsgruppen. Jørn vil ta dette opp på eget møte.

Kontaktgruppe: Kunnskapsdepartementet forventer aktiv dialog med institusjonene underveis i arbeidet. Det skal derfor etableres en kontaktgruppe for Kunsthøgskolen som kan sikre denne dialogen. Kontaktgruppen skal være representert ved organisasjonene, studentene, administrativt ansatte og fagansatte.   
Ledergruppens forslag: Rektorat (Jørn), dekaner (Karianne), seksjonssjefer (Torben), fagansatte (fra Kunstakademiet), administrativt ansatte (Siren).

**5. Etablering arbeidsgrupper STRATEGI 2016**

Som del av strategiarbeidet skal det etableres tre arbeidsgrupper som skal arbeide med strategiske spørsmål innen

* utdanning og KUF
* formidling og samfunnskontakt
* ressurser

Det var forslag til at

* plan for strategiprosessen justeres og nye deadlines settes
* det etableres en prosessgruppe (prosessleder/ sekretariat)
* det produseres en kort tekst om grunnlaget for strategiprosessen og grunnlagsdokumenter deles
* arbeidsgrupper nedsettes med 2-4 faglige, 1 tillitsvalgt, 2 studenter, 1 administrative
* frist: innspill til deltakere i arbeidsgrupper fra avdelinger og seksjoner innen medio april

**6. Eventuelt**Susanne ba om at det administrative ansvaret for det pedagogiske kompetanseutviklingskurset for ansatte avklares.